CELEX: 31997R0831
Language: mt
Date: 1997-05-07 00:00:00
Title: Ir-Regolament tal-Kummissjoni (KE) Nru 831/97 tas-7 ta’ Mejju 1997 li jqiegħed standards tax-xiri u l-bejgħ applikabbli għall-avokado

Avviż Legali Importanti

|

31997R0831

Official Journal L 119 , 08/05/1997 P. 0013 - 0016

		Ir-Regolament tal-Kummissjoni (KE) Nru 831/97tas-7 ta’ Mejju 1997li jqiegħed standards tax-xiri u l-bejgħ applikabbli għall-avokadoIL-KUMMISSJONI TAL-KOMUNITAJIET EWROPEJ,Wara li kkunsidrat it-Trattat li jistabbilixxi l-Komunità Ewropea,Wara li kkunsidrat ir-Regolament tal-Kunsill (KE) Nru 2200/96 tat-28 ta’ Ottubru 1996 dwar l-organizzazzjoni komuni tas-suq tal-frott u l-ħxejjex ta’ l-ikel [1], u b’mod partikolari l-Artikolu 2(2) tiegħu,Billi r-Regolament (KE) Nru 2200/96, fl-Anness I, jelenka l-prodotti li għalihom għandhom jiġu adottati standards; billi, mill-prodotti elenkati f’dan l-Anness, l-ebda standard Komunitarju għadu ma ġie stabbilit għall-avokado fost l-oħrajn; billi huwa għalhekk meħtieġ li jiġu stabbiliti l-istandards tal-marketing għal dawn il-prodotti; billi, b’dan l-għan, b’rispett għat-trasparenza fuq is-suq dinji, għandhom jitqiesu l-istandards irrakkomandati għal dawn il-prodotti mill-Kummissjoni Ekonomika tan-Nazzjonijiet Uniti għall-Ewropa;Billi l-applikazzjoni ta’ dawn l-istandards għandu jkollha l-effett li ma tħallix jidħlu fis-suq il-prodotti ta’ kwalità mhux sodisfaċenti, tidderiġi l-produzzjoni sabiex tilħaq il-ħtiġijiet tal-konsumaturi u tiffaċilita l-kummerċ f’kondizzjonijiet kompetittivi ġusti,biex b’hekk tgħin fit-titjib tal-kapaċità tal-qligħ tal-produzzjoni;Billi dawn l-istandards jistgħu jiġu applikati fl-istadji kollha tal-marketing; billi t-trasport fuq distanzi twal, il-ħażna għal iktar minn ċertu tul taż-żmien u l-ammont tat-tqandil li għalih il-prodotti jkunu bla ħsara jistgħu jirriżultaw fi grad ta’ deterjorazzjoni minħabba l-iżvilupp bijoloġiku tal-prodott jew in-natura tiegħu li jeħżien; billi din id-deterjorazzjoni għandha titqies fl-applikazzjoni ta’ l-istandards għall-istadji tal-marketing wara l-kunsinna; billi, ġaladarba l-prodotti tal-klassi "Extra" jridu jiġu magħżula u ppakkjati b’attenzjoni partikolari, għandu jkun hemm biss tħollija għal rigward xi nuqqas fil-freskezza u rigward it-turġidità;Billi l-miżuri pprovduti f’dan ir-Regolament huma skond l-opinjoni tal-Kumitat tal-Ġestjoni tal-Frott u l-Ħxejjex ta’ l-Ikel Friski,ADOTTAT DAN IR-REGOLAMENT:Artikolu 11. L-istandards tal-marketing li jistgħu jiġu applikati għall-avokado li jidħlu fil-kodiċi tan-NM 080440 għandhom ikunu kif iddikjarati fl-Anness.2. L-istandards għandhom japplikaw għall-istadji kollha tal-marketing taħt il-kondizzjonijiet stabbiliti fir-Regolament (KE) Nru 2200/96.Madanakollu, fl-istadji wara l-kunsinna għandhom jiġu permessi t-tolleranzi li ġejjin:(a) telf ħafif tal-freskezza u t-turġidità;(b) għall-prodotti oħra għajr tal-klassi "Extra", deterjorazzjoni ħafifa minħabba l-iżvilupp bijoloġiku u l-abbiltà li jeħżienu.Artikolu 2Dan ir-Regolament għandu jidħol fis-seħħ fl-1 ta’ Ġunju 1997.Dan ir-Regolament għandu jorbot fl-intier tiegħu u japplika direttament fl-Istati Membri kollha.Magħmul fi Brussel, fis-7 ta’ Mejju 1997.Għall-KummissjoniFranz FischlerMembru tal-Kummissjoni[1] ĠU L 297, tal-21.11.1996, p. 1.--------------------------------------------------ANNESSL-ISTANDARDS GĦALL-AVOKADOI. DEFINIZZJONI TAL-PRODOTTDan l-istandard japplika għall-avokado tal-varjetajiet (varjetajiet imnissla bil-kultivazzjoni) imkabbra mill-Persea americana Mill li jridu jiġu forniti friski lill-konsumatur, bl-esklużjoni tal-frott partenokarpiku u l-avokado għall-ipproċessar industrijali eskluż.II. ID-DISPOSIZZJONIJIET LI JIRRIGWARDAW IL-KWALITÀL-iskop ta’ l-istandard hu li jiġu ddefiniti l-ħtiġijiet tal-kwalità ta’ l-avokado wara t-tħejjija u l-ippakkjar.A. Il-Ħtiġijiet minimiFil-klassijiet kollha, bla ħsara għad-disposizzjonijiet speċjali għal kull klassi u għat-tolleranzi permessi, l-avokado jrid ikun:- intatt,- sħiħ, jiġi eskluż il-prodott affettwat mit-tħassir jew id-deterjorazzjoni hekk li jagħmlu mhux tajjeb għall-konsum,- nadif, prattikament ħieles minn kull materja barranija viżibbli,- prattikament ħieles mill-ħsara kkawżata mill-insetti u l-annimali tal-qerda,- ħieles mill-ħsara kkawżata minn temperatura baxxa,- b’zokk mhux iktar minn 10mm fit-tul li jrid jinqata’ b’mod nadif. Madanakollu, l-assenza ta’ dan mhix ikkunsidrata difett bil-kundizzjoni li l-post ta’ fejn ikun imqabbad iz-zokk ikun xott u intatt,- ħieles mill-irtubija minn barra mhux normali,- ħieles minn kull riħa u/jew togħma barranija.L-Avokado jrid jiġi maqtugħ b’attenzjoni. L-iżvilupp tiegħu għandu jkun laħaq stadju fiżjoloġiku li jiżgura kontinwazzjoni fil-proċess ta’ sajran sat-tlestija. Il-frott il-misjur għandu jkun ħieles mill-imrar.L-iżvilupp u l-kondizzjoni ta’ l-avokado għandhom ikunu hekk illi jgħinuh:- jiflaħ għat-trasport u t-tqandil, u- jasal fil-post tad-destinazzjoni f’kondizzjoni sodisfaċenti.B. Il-KlassifikaL-Avokado jiġi kklassifikat fit-tliet klassijiet iddefiniti hawn taħt:(i) Il-Klassi "Extra"L-Avokado f’din il-klassi għandu jkun ta’ kwalità superjuri. Fl-għamla u fil-kulur għandu jkun karatteristiku tal-varjetà.Irid ikun ħieles mid-difetti, bl-eċċezzjoni ta’ difetti superfiċjali ħfief ħafna tal-ġilda sakemm dawn ma jaffettwawx id-dehra ġenerali tal-prodott, il-kwalità, il-kwalità taż-żamma u l-preżentazzjoni fil-pakkett. Jekk preżenti, iz-zokk għandu jkun intatt.(ii) Il-Klassi IL-Avokado f’din il-klassi għandu jkunu ta’ kwalità tajba u juru l-kulur u l-għamla tipiċi għall-varjetà.Id-difetti ħfief li ġejjin, madanakollu, jistgħu jitħallew sakemm dawn ma jaffettwawx id-dehra ġenerali tal-prodott, il-kwalità, il-kwalità taż-żamma u l-preżentazzjoni fil-pakkett:- difetti ħfief fl-għamla u l-kulur,- difetti ħfief tal-ġilda (jixbaħ lis-sufra, lentiċelli mfejqa) u tal-ħruq mix-xemx; il-firxa totali massima ma għandhiex taqbeż l-4ċm2.Fl-ebda każ ma jistgħu d-difetti jaffettwaw il-laħam tal-frott.Iz-zokk, jekk preżenti, jista’ jkun xi ftit imħassar.(iii) Il-Klassi IIDin il-klassi tinkludi l-avokado li ma jikkwalifikax sabiex jiġi inkluż fil-klassijiet iktar għolja imma jissodisfa l-ħtiġijiet minimi speċifikati hawn fuq.Id-difetti li ġejjin jistgħu jitħallew sakemm l-avokado jżomm il-karatteristiċi essenzjali tiegħu rigward il-kwalità, il-kwalità taż-żamma u l-preżentazzjoni:- difetti fl-għamla u l-kulur,- difetti tal-ġilda (jixbah lis-sufra, lentiċelli mfejqa) u tal-ħruq mix-xemx: il-firxa totali massima ma għandhiex taqbeż is-6ċm2.Fl-ebda każ ma jistgħu d-difetti jaffettwaw il-laħam tal-frott.Iz-zokk, jekk preżenti, jista’ jkun bil-ħsara.III. ID-DISPOSIZZJONIJIET LI JIRRIGWARDAW L-GĦOTI TAD-DAQSId-daqs jiġi stabbilit skond il-piż tal-frott; l-iskala tad-daqs hija kif ġej:L-iskala tal-Piż fi grammi | Id-daqs tal-Kodiċi |minn 781 sa 1220 | 4 |minn 576 sa 780 | 6 |minn 461 sa 575 | 8 |minn 366 sa 460 | 10 |minn 306 sa 365 | 12 |minn 266 sa 305 | 14 |minn 236 sa 265 | 16 |minn 211 sa 235 | 18 |minn 191 sa 210 | 20 |minn 171 sa 190 | 22 |minn 156 sa 170 | 24 |minn 146 sa 155 | 26 |minn 136 sa 145 | 28 |minn 125 sa 135 | 30 |Il-piż minimu ta’ l-avokado ma għandux ikun inqas minn 125 g.IV. ID-DISPOSIZZJONIJIET LI JIRRIGWARDAW IT-TOLLERANZIGħandhom jiġu stabbiliti tolleranzi rigward il-kwalità u d-daqs f’kull pakkeġġ għall-prodott li ma jissodisfax il-ħtiġijiet għall-klassi indikata.A. It-tolleranzi tal-kwalità(i) Il-Klassi "Extra"5 fil-mija skond in-numru jew il-piż ta’ l-avokado li ma jissodisfax il-ħtiġijiet ta’ l-avokado imma li jilħaq dawk tal-klassi I jew, b’mod eċċezzjonali, li jidħol fit-tolleranzi ta’ din il-klassi.(ii) Il-Klassi I10 fil-mija skond in-numru jew il-piż ta’ l-avokado li ma jissodisfax il-ħtiġijiet tal-klassi imma li jilħaq dawk tal-Klassi II jew, b’mod eċċezzjonali, li jidħol fit-tolleranzi ta’ din il-klassi.(iii) Il-Klassi II10 fil-mija skond in-numru jew il-piż ta’ l-avokado li la jissodisfa l-ħtiġijiet tal-klassi lanqas il-ħtiġijiet minimi, bl-eċċezzjoni tal-frott affettwat mit-taħsir, it-tbenġil immarkat jew kull deterjorazzjoni oħra li tagħmel il-frott mhux tajjeb għall-konsum.B. It-Tolleranzi rigward id-daqsGħall-klassijiet kollha: 10 % skond in-numru jew il-piż ta’ l-avokado li jikkonforma mal-firxa tad-daqs immedjatament iktar baxx u/jew iżjed għoli minn dak imsemmi fl-għoti tal-marki.V. ID-DISPOSIZZJONIJIET LI JIRRIGWARDAW IL-PREŻENTAZZJONIA. L-UniformitàIl-kontenut ta’ kull pakkeġġ irid ikun uniformi u jkun fih biss avokado ta’ l-istess oriġini, varjetà, kwalità u daqs.Il-parti viżibbli tal-kontenut tal-pakkeġġ trid tkun rappreżentattiva tal-kontenut intier.B. L-ippakkjarL-avokado għandu jiġi ppakkjat hekk illi l-prodott jiġi protett kif xieraq.Il-materjali użati ġewwa l-pakkeġġ iridu jkunu ġodda, nodfa u ta’ kwalità hekk illi tevita kull ħsara lill-frott minn barra jew minn ġewwa. Jista’ jitħalla l-użu tal-materjali, b’mod partikolari l-karta jew it-timbri li jġorru speċifikazzjonijiet kummerċjali sakemm l-istampar jew l-ittikkettjar ikunu saru b’linka jew b’kolla mhux tossiċi.Il-pakkeġġi jridu jkunu ħielsa minn kull materja barranija.VI. ID-DISPOSIZZJONIJIET LI JIRRIGWARDAW L-GĦOTI TAL-MARKIKull pakkett irid iġorr il-partikolarijiet li ġejjin, f’ittri miġbura fuq l-istess naħa, li jistgħu jinqraw u mmarkati b’mod li ma jitħassrux, u viżibbli min-naħa ta’ barra:A. L-IdentifikazzjoniIl-pakkjatur u/jew min jiddispaċċja: l-isem u l-indirizz jew il-marka tal-kodiċi maħruġa jew aċċettata uffiċjalment. Madanakollu, fil-każ meta tiġi użata marka tal-kodiċi, ir-referenza ‘il-pakkjatur u/jew min jiddispaċċja’ (jew abbrevjazzjonijiet ekwivalenti) għandha tiġi indikata f’konnessjoni mill-qrib mal-marka tal-kodiċi.B. In-natura tal-prodott- "Avokado", jekk il-kontenut ma jkunx viżibbli minn barra,- l-isem tal-varjetà.Ċ. L-oriġini tal-prodott- Il-pajjiż ta’ l-oriġini u, mhux obbligatorju, id-distrett fejn imkabbar, jew l-isem nazzjonali, reġjonali jew lokali tal-post.D. L-Ispeċifikazzjonijiet kummerċjali- Il-Klassi,- id-daqs espress skond il-piż minimu u massimu,- in-numru tal-kodiċi ta’ l-iskala tad-daqs u n-numru ta’ frott meta jkun differenti min-numru tal-kodiċi jew, mhux obbligatorju, in-numru tal-kodiċi ta’ l-iskala tad-daqs u l-piż nett tal-pakkeġġ.E. Il-Marka uffiċjali tal-kontroll (mhux obbligatorja)--------------------------------------------------